ประจำเดือนล่าสุดที่มาวันสุดท้ายคือ 1 มิ.ย มีอะไรกับแฟนวันที่ 27 และ วันที่1 ก.ค แฟนไม่เสร็จนะคะเเต่ใส่ถุงค่ะ ตอนนี้ ปจด ยังไม่มา แต่มีความเครียดค่ะที่ ปจด ยังไม่มามีอาการปวดท้องเหมือนเมนจะมาเเต่ไม่มาค่ะ บวกกับพักผ่อนน้อย มีโอกาสตั้งครรภ์ไหมคะ
สวัสดีค่ะ การใส่ถุงยางอนามัยที่ไม่ขาด ไม่รั่ว ใส่ตลอดการมีเพศสัมพันธ์ โอกาสตั้งครรภ์มีได้น้อยมาก น้อยกว่า2% ค่ะแต่อย่างไรก็ตามการที่ประจำเดือนมาช้าผิดปกติ คือช้ากว่า 35 วันจากรอบก่อนนั้น ควรจะตรวจหาสาเหตุโดยเฉพาะอย่างยิ่งเรื่องการตั้งครรภ์ก่อนว่าไม่มี โดยชุดตรวจครรภ์ทางปัสสาวะ ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปน่าจะตรวจให้ผลบวกได้แล้ว หากให้ผลลบ แต่ประจำเดือนก็ยังไม่มา สามารถไปยืนยันผลที่รพ.และตรวจหาสาเหตุอื่นๆที่เป็นไปได้เช่น ถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ผนังมดลูกบาง ไทรอยด์ผิดปกติต่อไป ส่วนความเครียดพักผ่อนน้อยเป็นสาเหตุได้ แต่ต้องตัดสาเหตุทางกายออกไปก่อนค่ะ